1. **Μορφή Έκθεσης Σκοπιμότητας**

Περιεχόμενα Έκθεσης Σκοπιμότητας

[**1.** **ΕΙΣΑΓΩΓΗ** 3](#_Toc133573794)

[**2.** **ΠΕΡΙΓΡΑΦΗ ΥΦΙΣΤΑΜΕΝΗΣ ΚΑΤΑΣΤΑΣΗΣ** 3](#_Toc133573795)

[**3.** **ΑΝΑΛΥΤΙΚΗ ΠΕΡΙΓΡΑΦΗ ΔΡΑΣΗΣ** 3](#_Toc133573796)

[**4.** **ΕΠΙΠΤΩΣΕΙΣ ΤΟΥ ΕΡΓΟΥ** 3](#_Toc133573797)

[**5.** **ΘΕΣΜΙΚΟ ΚΑΘΕΣΤΩΣ** 4](#_Toc133573798)

[**6.** **ΙΔΙΟΚΤΗΣΙΑΚΟ ΚΑΘΕΣΤΩΣ** 4](#_Toc133573799)

[**7.** **ΙΚΑΝΟΠΟΙΗΣΗ ΚΡΙΤΗΡΙΩΝ ΠΟΥ ΣΧΕΤΙΖΟΝΤΑΙ ΜΕ ΤΟ ΧΑΡΑΚΤΗΡΑ ΤΗΣ ΔΡΑΣΗΣ** 5](#_Toc133573800)

[**8.** **ΩΡΙΜΟΤΗΤΑ ΤΟΥ ΕΡΓΟΥ** 6](#_Toc133573801)

[**9.** **ΛΕΙΤΟΥΡΓΙΑ ΤΟΥ ΕΡΓΟΥ** 7](#_Toc133573802)

[**10.** **ΤΗΡΗΣΗ ΥΠΟΧΡΕΩΣΕΩΝ** 7](#_Toc133573803)

[ΠΑΡΑΡΤΗΜΑ 9](#_Toc133573804)

1. **ΕΙΣΑΓΩΓΗ**

Συνοπτική περιγραφή της πρότασης. (με λίγα λόγια ώστε να μπορεί να χρησιμοποιηθεί για επικοινωνιακούς σκοπούς της Δράσης). Aναφέρεται ο συνολικός μόνιμος/ πραγματικός πληθυσμό του δήμου και καταγραφή των οικισμών, σύμφωνα με την τελευταία απογραφή της ΕΛΣΤΑΤ του 2011 .

1. **ΠΕΡΙΓΡΑΦΗ ΥΦΙΣΤΑΜΕΝΗΣ ΚΑΤΑΣΤΑΣΗΣ/ΤΕΧΝΙΚΟΥ ΑΝΤΙΚΕΙΜΕΝΟΥ**

Παρουσίαση της υπάρχουσας κατάστασης. Φωτογραφίες και σχέδια (μπορούν να προστεθούν στο παράρτημα). Οι φωτογραφίες πρέπει να συνοδεύονται από χάρτη όπου θα σημειώνονται οι θέσεις λήψης τους.

Οσον αφορά τις προτάσεις των ΟΤΑ στο Μέτρο 3, περιγράφεται συνοπτικά το στάδιο ολοκλήρωσης του πρώτου και δεύτερου επιπέδου πολεοδομικού σχεδιασμού.

1. **ΑΝΑΛΥΤΙΚΗ ΠΕΡΙΓΡΑΦΗ ΔΡΑΣΗΣ**

Περιγραφή του έργου σύμφωνα με τις υφιστάμενες μελέτες και  
τεκμηρίωση του ολοκληρωμένου χαρακτήρα του προτεινόμενου έργου στην περίπτωση που προτείνεται η ένταξή του στο Μέτρο 1.

Αναφέρονται οι εγκεκριμένες μελέτες και τα σχέδια που τη συνοδεύουν.

Σε περίπτωση συμβασιοποιημένου έργου, αναλυτική έκθεση στην οποία θα αναφέρεται η εξέλιξη του έργου, οι πηγές χρηματοδότησης, πίνακας με τις έως τώρα πιστοποιημένες πληρωμές, το εναπομείναν ανεκτέλεστο φυσικό αντικείμενο, το αντίστοιχο ανεξόφλητο οικονομικό αντικείμενο και φωτογραφίες των εργασιών που έχουν εκτελεστε(επισυνάπτεται σύμβαση του έργου όπως έχει αναρτηθεί στο ΚΗΜΔΗΣ, βεβαίωση για την ομαλή εξέλιξή του).)

Ειδικά για το Μέτρο 3 υποβάλλεται αναλυτική έκθεση στην οποία θα αναφέρεται το επίπεδο ολοκλήρωσης των μελετών και η εξέλιξή τους, οι πηγές χρηματοδότησης, πίνακας με τις έως τώρα πιστοποιημένες πληρωμές, το εναπομείναν ανεκτέλεστο φυσικό αντικείμενο ή το αντίστοιχο εκτελεσμένο αντικείμενο, σύμφωνα με τις ισχύουσες τεχνικές προδιαγραφές σύνταξης των μελετών και το αντίστοιχο ανεξόφλητο οικονομικό αντικείμενο.

1. **ΕΠΙΠΤΩΣΕΙΣ ΤΟΥ ΕΡΓΟΥ**

Εκτίμηση των θετικών επιπτώσεων από την λειτουργία του έργου για τα Μέτρα 1 και 2. Στην έκθεση αυτή πρέπει να τεκμηριώνεται η σημασία του έργου για το σύνολο του οικιστικού συνόλου / οικιστικής περιοχής στο οποίο εντάσσεται, με επισήμανση των σημαντικών σημείων αναφοράς του αστικού ιστού (τοπόσημα) καθώς και της σχέσης τους με τις χρήσεις και τις λειτουργίες του αστικού ιστού. Παράλληλα, θα πρέπει να προσδιορίζονται η περιοχή επιρροής του έργου και οι τρόποι διασύνδεσης των παρεμβάσεων ώστε να λειτουργούν σε ενιαίο δίκτυο.

Αναφορά διασυνδέσεων με τα εγκεκριμένα «Σχέδια Βιώσιμης Αστικής Κινητικότητας (ΣΒΑΚ ) και Σχέδια Αστικής Προσβασιμότητας (ΣΑΠ)».

1. **ΘΕΣΜΙΚΟ ΚΑΘΕΣΤΩΣ**

Aναφέρεται αν υπάρχει Εγκεκριμένο Ρυμοτομικό Σχέδιο στην περιοχή και καταγράφονται όλα τα σχετικά πολεοδομικά νομοθετήματα και τροποποιήσεις αυτών (Διάταγμα και ΦΕΚ) και ο ισχύοντας χαρακτηρισμός χρήσης του χώρου βάσει αυτών.

Καταγράφεται το σχετικό υλικό τεκμηρίωσης που συνοδεύει την πρόταση όπως:

α) Συγκεκριμένες σχετικές σελίδες των ΦΕΚ, με σημειωμένο τον προτεινόμενο χώρο παρέμβασης.

β)Τοπογραφικό διάγραμμα που περιλαμβάνει το Εγκεκριμένο Ρυμοτομικό Σχέδιο (κείμενο και σχέδιο) θεωρημένο ως προς τη χρήση του προτεινόμενου προς επέμβαση χώρου από την αρμόδια Υ.ΔΟΜ., στο οποίο θα απεικονίζεται η περιοχή επέμβασης καθώς και οι θεσμοθετημένοι κοινόχρηστοι χώροι που προβλέπονται ρητώς ως Κοινόχρηστοι Χώροι, χώροι πρασίνου ή πλατείες, παιδικές χαρές, στάθμευση αυτοκινήτων.

Γ) Σε οικισμούς στερούμενους εγκεκριμένου ρυμοτομικού σχεδίου, οριοθετημένους με πράξη της διοίκησης, το ΦΕΚ συνοδευόμενο από το αντίστοιχο διάγραμμα, με σημείωση της θέσης προτεινόμενης παρέμβασης.

Ειδικά για τη δράση Β της παραγράφου 5.2.1. Αποκατάσταση / επανάχρηση δημόσιων κτιρίων χαρακτηρισμένων είτε τα ίδια είτε η χρήση τους ως διατηρητέα ή μνημεία επιπλέον θα πρέπει να καταγραφούν και συνυποβληθούν το ΦΕΚ χαρακτηρισμού τους (κείμενο ή και σχέδια).

1. **ΙΔΙΟΚΤΗΣΙΑΚΟ ΚΑΘΕΣΤΩΣ**

Αναφέρεται ο τρόπος με τον οποίο ο συγκεκριμένος χώρος έχει περιέλθει στην ιδιοκτησία του δήμου και καταγράφονται όλα τα στοιχεία που το αποδεικνύουν:

- ΦΕΚ συντελεστής απαλλοτρίωσης.

- Τίτλοι κυριότητας και

-οποιοδήποτε στοιχείο αποδεικνύει την κυριότητα του Δήμου επί του χώρου, όπως:

* Αμετάκλητη δικαστική απόφαση αναγνώρισης κυριότητας νομίμως μεταγεγραμμένη.
* Απόσπασμα μερίδας του υποθηκοφυλακείου ή
* Φύλλο οριστικής εγγραφής από το αρμόδιο Κτηματολογικό Γραφείο).

Σε περίπτωση που ο χώρος παρέμβασης δεν ανήκει στην κυριότητα του Δικαιούχου/Δήμου αλλά είναι χώρος που έχει παραχωρηθεί ή εκμισθωθεί σε αυτόν, στοιχεία τα οποία αποδεικνύουν την παραχώρηση ή τη μίσθωση αντίστοιχα, όπως:

* Σύμβαση παραχώρησης/ μίσθωσης.
* Τυχόν μεταγραφή αυτής στο αρμόδιο Υποθηκοφυλακείο/ Κτηματολογικό Γραφείο, κλπ.

Στις περιπτώσεις αυτές η παραχώρηση/μίσθωση θα πρέπει να έχει διάρκεια τουλάχιστον δεκαπέντε (15) ετών αρχής μετρούμενη από το έτος 2023. Επίσης θα πρέπει να συνυποβάλλονται τα στοιχεία κυριότητας του ιδιοκτήτη (παραχωρησιούχου/εκμισθωτή) του υπό ένταξη χώρου.

1. **ΙΚΑΝΟΠΟΙΗΣΗ ΚΡΙΤΗΡΙΩΝ ΠΟΥ ΣΧΕΤΙΖΟΝΤΑΙ ΜΕ ΤΟ ΧΑΡΑΚΤΗΡΑ ΤΗΣ ΔΡΑΣΗΣ**

7.1. Προσβασιμότητα και χρήση του έργου από ΑΜΕΑ

Τεκμηριώνεται ο τρόπος ικανοποίησης του κριτηρίου (συγκεκριμένα μέτρα που περιλαμβάνονται στο έργο ώστε να διασφαλίζεται η προσβασιμότητα των ΑΜΕΑ αλλά και η χρήση του έργου από ΑΜΕΑ).

*Σημείωση : Λαμβάνεται υπόψη η υπ΄ αρ. οικ.ΥΠΕΝ/ΔΜΕΑΑΠ/124964/1561/2022 απόφαση υφυπουργού Περιβάλλοντος και Ενέργειας (ΦΕΚ 6213/Β/7-12-2022).*

7.2 Περιβαλλοντική διάσταση

Περιγράφεται ο τρόπος με τον οποίο το έργο καλύπτει τις βασικές αρχές της Δράσης που είναι :

* Στοιχεία βιοκλιματικού σχεδιασμού.
* Εφαρμογές κυκλικής οικονομίας.
* Υλικά που δεν αντιβαίνουν στις αρχές κυκλικής οικονομίας.

Επίσης αναφέρονται εφόσον απαιτούνται από είδος του έργου α) η εγκατάσταση **δημόσιων βρυσών πόσιμου νερού** για την αποφυγή χρήσης πλαστικού, β) το **σύστημα ποτίσματος** δημοτικών παρτεριών ή κήπων ή πάρκων από χρησιμοποιημένο νερό ή από νερό βροχής και γ) η ύπαρξη σημείων **σκίασης**.

7.3 Αύξηση πρασίνου

Αναφέρεται ο αριθμός των δέντρων που υπάρχουν στον προς παρέμβαση χώρο και δίνεται βεβαίωση ότι θα διατηρηθεί ή θα αυξηθεί. Στην περίπτωση που θα κοπούν δέντρα θα πρέπει να τεκμηριώνεται η αναγκαιότητα κοπής, να υποβάλλεται άδεια κοπής αυτών από την αρμόδια Υπηρεσία Δόμησης και να συμπληρώνονται άλλα δέντρα τουλάχιστον ισάριθμα σε άλλα σημεία του έργου.

1. **ΩΡΙΜΟΤΗΤΑ ΤΟΥ ΕΡΓΟΥ**

Περιγράφονται όλες οι ενέργειες που έχουν ολοκληρωθεί όσον αφορά τις άδειες και εγκρίσεις που είναι απαραίτητες ανάλογα με το είδος του έργου για τα Μέτρα 1 και 2, όπως :

* Οριστική μελέτη αρμοδίως θεωρημένη από τις υπηρεσίες του Δικαιούχου, μετά από σχετική απόφαση έγκρισης / παραλαβής από το αρμόδιο συλλογικό όργανο του Δικαιούχου. Στην περίπτωση διενέργειας προμηθειών υποβάλλεται η απόφαση για τη διενέργεια της προμήθειας. Στην περίπτωση που η μελέτη έχει εκπονηθεί εσωτερικά από υπηρεσίες του δήμου, υποβάλλεται βεβαίωση μη έκδοσης απόφασης παραλαβής.
* Έγκριση της οριστικής μελέτης από τους αρμόδιους εμπλεκόμενους φορείς (π.χ. τεχνικό συμβούλιο).
* Προϋπολογισμός και επιμερισμός σε επιλέξιμες δράσεις και μη.
* Προβλεπόμενες αδειοδοτήσεις από άλλους φορείς ανάλογα με το έργο για τα Μέτρα 1 και 2.

Ενδεικτικά αναφέρονται:

* Περιβαλλοντική αδειοδότηση ή βεβαίωση απαλλαγής από την αρμόδια υπηρεσία.
* Γνωμοδότηση από τις αρμόδιες υπηρεσίες του Υπουργείου Πολιτισμού (συμπεριλαμβάνεται και η περίπτωση εργασιών εκσκαφής).
* Καταλληλότητα του χώρου για τη δημιουργία παιδικής χαράς εφόσον απαιτείται κλπ.
* Έγκριση από Συμβούλιο Αρχιτεκτονικής (απαιτείται για κάθε διαμόρφωση κοινόχρηστου χώρου ανεξάρτητα από τον τρόπο δημοπράτησης).
* Έγκριση από Δασαρχείο.
* Ειδικά για τα κτίρια που είναι χαρακτηρισμένα, είτε τα ίδια, είτε η χρήση τους ως διατηρητέα ήμνημεία θα πρέπει να προσκομιστούν και οι αντίστοιχες εγκρίσεις από τις αρμόδιες υπηρεσίες του Υπουργείου Πολιτισμού ή / και του Υπουργείου Περιβάλλοντος και Ενέργειας ή τυχόν άλλου αρμόδιου Υπουργείου.
* Εφόσον προβλέπονται κυκλοφοριακές ρυθμίσεις η έγκριση των σχετικών μέτρων βάσει των άρθρων 52 & 109 του Κώδικα Οδικής Κυκλοφορίας (ν. 2696/1999/ΦΕΚ57 Α’, όπως ισχύει).

Ειδικά για τις προτάσεις των ΟΤΑ που αφορούν το Μέτρο 3, μνημονεύονται οι ενέργειες που έχουν ολοκληρωθεί μέχρι την υποβολή της πρότασης, τεκμηριώνεται η ομαλή εξέλιξη του έργου και υποβάλλονται όλα τα δικαιολογητικά του Παραρτήματος 4.2.

1. **ΛΕΙΤΟΥΡΓΙΑ ΤΟΥ ΕΡΓΟΥ**

Αναφέρεται ο τρόπος με τον οποίο ο Δικαιούχος θα διασφαλίσει τη λειτουργία του έργου .

Ενδεικτικά :

- Η υπηρεσία /φορέας που θα παρακολουθεί τη λειτουργία του και θα είναι υπεύθυνος για συντήρηση,φύλαξη και διατήρηση κτλ

-Πως θα γινεται η φύλαξη, συντήρηση, πότισμα (σε περίπτωση ύπαρξης πρασίνου) και ότι άλλο απαιτείται για να παραμένει λειτουργικός ο χώρος με τις απαιτούμενες συνθήκες ασφάλειας και ποιότητας για το κοινό που το χρησιμοποιεί.

1. **ΤΗΡΗΣΗ ΥΠΟΧΡΕΩΣΕΩΝ**

Περιγράφονται συνοπτικά οι προβλεπόμενες ενέργειες του δικαιούχου όσον αφορά:

* Τήρηση αρχών οικονομικότητας (εύλογου του κόστους), χρηστής δημοσιονομικής διαχείρισης , διαφάνειας και ελεύθερου ανταγωνισμού (π.χ. έρευνα αγοράς κτλ.)
* Δημοσιότητα (π.χ. δελτία τύπου για τη δράση, πινακίδα, έντυπα, δημοσιεύσεις, ημερίδες).

### Παράρτημα Έκθεσης Σκοπιμότητας

### Επισυνάπτονται τα στοιχεία που τεκμηριώνουν όλα τα παραπάνω (φωτογραφίες, ΦΕΚ κλπ.)